VZN č. 1/2011 o určení výšky príspevku na čiastočnú úhradu nákladov v školskom zariadení

 1. strana

Obec Bugľovce podľa § 6 zákona č. 369/1990 Zb. z. o obecnom zriadení v znení neskorších predpisom a v spojení § 28 ods. 5 a § 141 ods. 5 zákona NR SR č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov vydáva

**Všeobecne záväzne nariadenie obce Bugľovce**

**o určení výšky príspevku na čiastočnú úhradu nákladov v školskom zariadení**

**Prvá časť**

Základné ustanovenia

Článok I

Účel a predmet

Toto všeobecne záväzne nariadenie (ďalej len „nariadenie“) určuje výšku príspevku na čiastočnú úhradu nákladov v školskom zariadení, ktorého zriaďovateľom je Obec Bugľovce.

Článok II

Druhy príspevkov v školskom zariadení

Príspevky v školskom zariadení upravené v tomto nariadení zahŕňajú:

a) príspevok za pobyt dieťaťa v materskej škole,

b) príspevok na čiastočnú úhradu nákladov v školskej jedálni.

**Druhá časť**

Príspevok v školskom zariadení

Článok III

Príspevok za pobyt dieťaťa v materskej škole

(1) Za pobyt dieťaťa v materskej škole prispieva zákonný zástupca na čiastočnú úhradu výdavkov materskej školy mesačne na jedno dieťa sumou **5 €.**

(2) Príspevok podľa odseku 1 tohto článku sa uhrádza do 15. dňa príslušného kalendárneho mesiaca.

(3) Príspevok v materskej škole sa neuhrádza za dieťa

a) ktoré má jeden rok pred plnením povinnej školskej dochádzky,

b) ak zákonný zástupca dieťaťa predloží riaditeľke materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitných predpisov \*

c) ktoré je umiestnené v zariadení na základe rozhodnutia súdu

\*zákon č. 544/2010 Z.z. o dotáciách v pôsobnosti Ministerstva práce, sociálnych vecí a rodiny Slovenskej republiky

VZN č. 1/2011 o určení výšky príspevku na čiastočnú úhradu nákladov v školskom zariadení

 2.strana

Článok IV

Príspevok na čiastočnú úhradu nákladov v zariadení školského stravovania

(1) Zariadenie školského stravovania poskytuje stravu deťom za úhradu nákladov podľa vekových kategórií stravníkov v nadväznosti na odporúčanie výživovej dávky.

(2) Príspevok, ktorý uhrádza zákonný zástupca dieťaťa vo výške nákladov na nákup potravín podľa vekových kategórií stravníkov je za jedno jedlo:

a)

|  |  |  |  |  |  |
| --- | --- | --- | --- | --- | --- |
| Materská škola | Desiata | Obec | Olovrant | Spolu | Úhrada |
| Stravníci od2 – 6 rokov | 0,26 | 0,60 | 0,20 | 1,06 | 1,06 |

b)

|  |  |  |
| --- | --- | --- |
| Dospelí stravníci | Obed | Úhrada |
| stravníci - zamestnanci | 2,74 | 1,00 |

c) príspevok podľa odseku 2 tohto článku sa uhrádza mesačne najneskôr do 15. dňa kalendárneho mesiaca.

**Tretia časť**

Záverečné ustanovenia

(1) Veci neupravené týmto nariadením sa riadia zákonom o osobitnými predpismi\*\*

(2) Obecné zastupiteľstvo v Bugľovciach sa uznieslo na tomto VZN dňa 30.06.2011.

(3) Toto nariadenie nadobúda účinnosť dňom 01.07.2011.

 Vincent Koňak

 Starosta obce

\*\*napr. Zákon č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov